## La Conselleria de Justícia finalitza la implantació del nou model de Registre Civil Electrònic en 12 grans municipis

*** El nou sistema, basat en la digitalització, agilitzarà les cites informàtiques, reduirà els tràmits administratius i evitarà els desplaçaments innecessaris
* La Comunitat Valenciana és una de les primeres comunitats autònomes que establix el nou model de Registre Civil mitjançant l’aplicació informàtica DICIREG**

La Conselleria de Justícia i Administració Pública, en coordinació amb la Secretaria d’Estat de Justícia, ha finalitzat la implantació del nou model de Registre Civil Electrònic en 12 grans municipis: València, Alacant, Orihuela, Torrent, Dénia, Elx, Castelló de la Plana, Paterna, Moncada, Sagunt, Sueca i Alzira.

Este nou model és possible gràcies a l’aplicació informàtica DICIREG (Digital Civil Registry) que permet la digitalització dels registres civils, la qual cosa agilitzarà les cites informàtiques, reduirà els tràmits administratius i evitarà els desplaçaments innecessaris als ciutadans.

Després de la implantació de DICIREG, estos registres civils han passat a denominar-se Oficina General de Registre Civil, en la qual s’assigna un codi personal a cada ciutadà, la informació deixarà d’estar dispersa en les diferents oficines del Registre Civil, i passa a ser una informació compartida per totes les oficines en qualsevol punt del territori.

Cal destacar que, la Comunitat Valenciana ha sigut una de les comunitats autònomes pioneres que ha establit el sistema DICIREG, destinant els recursos tecnològics i formatius necessaris per al seu funcionament.

La Conselleria de Justícia i Administració Pública continua amb la implantació d’esta aplicació i model de registre civil electrònic en altres 16 municipis: Ontinyent, Quart de Poblet, Nules, Gandia, Catarroja, Benidorm, Elda, Novelda, Sant Vicent del Raspeig, Torrevieja, Vila-real, Vinaròs, Xàtiva, la Vila-Joiosa, Mislata i Villena. Es preveu la total implantació en tota la Comunitat Valenciana durant 2025.

**Nou model de Registre Civil**

El sistema informàtic DICIREG té com a objectiu preservar la naturalesa del Registre Civil com un servici públic, gratuït que garantisca l’accés a tots els ciutadans i amb una xarxa d’oficines dotada de servicis electrònics per a proporcionar la necessària proximitat als usuaris.

Esta nova aplicació, adaptada al nou model de Registre Civil, permet tramitar els expedients per mitjans electrònics, inscriure tots els fets relatius a l’estat civil de les persones que hagen d’accedir al Registre, organitza la publicitat de la informació registral en format digital i possibilita als ciutadans l’accés telemàtic a este, respecte de la ciutadania, mitjançant la seua identificació electrònica.

Fecha: 01/01/2025